=== WBA- og WBC-verdensmesterskab ===
Han opnåede at blive verdensmester i de to største bokseforbund, World Boxing Association ([[World Boxing Association|WBA]]) og World Boxing Council ([[WBC]]). Den første titel (WBA) hentede han den [[12. november]] [[2004]] ved at besejre [[Manny Siaca]] på [[teknisk knockout]], efter at landsmanden [[Mads Larsen]] meldte fra på grund af en skade. Kessler forsvarede herefter titlen første gang den [[8. juni]] [[2005]] på udebane mod [[Australien|australske]] [[Anthony Mundine]] og igen, da han den [[14. januar]] [[2006]] vandt over [[Canada|canadieren]] [[Eric Lucas]], hvis træner opgav på sin boksers vegne, da han kastede håndklædet i ringen i 10. omgang. Denne kamp boksedes i [[Brøndby Hallen]]. Oprindeligt var det den anden danske bokser [[Mads Larsen]], som skulle have haft kampen mod [[Manny Siaca]], men han skadede sig selv under træningen, så kampen gik til Kessler.{{kilde mangler|dato=Uge 50, 2008}} [[WBC]]-titlen kom i hus, da han den [[14. oktober]] [[2006]] besejrede [[Tyskland|tyskeren]] [[Markus Beyer]] ved at slå ham [[knock-out]] i tredje omgang. Kessler forsvarede begge titler mod den [[USA|amerikansk]]-bosatte [[Mexico|mexicaner]] [[Librado Andrade]] [[24. marts]] [[2007]] i [[Parken]]. [[Librado Andrade|Andrade]] formåede at gå alle 12 omgange mod Kessler uden at blive slået i gulvet på trods af et massivt og vedvarende pres. Kessler vandt således overlegent på point, 120-108 hos alle tre dommere.
Levende_personer Sport Kultur